আইসহেঞ্জ
আইসহেঞ্জ (ইংরেজি: Icehenge) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি ১৯৮৪ সালে প্রকাশিত হয়। রবিনসনের মার্স ত্রয়ীর প্রায় দশ বছর আগে প্রকাশিত এবং ভবিষ্যতের ভিন্ন ভিন্ন প্রেক্ষাপটে উপস্থাপিত হলেও আইসহেঞ্জ উপন্যাসের কিছু কিছু উপাদান মার্স ধারাবাহিকেও পাওয়া যায়। এগুলির মধ্যে রয়েছে মানুষের সুদীর্ঘ জীবনকাল, মঙ্গল গ্রহের রাজনৈতিক বিপ্লব, ঐতিহাসিক সংশোধনবাদ ও প্রধান চরিত্রগুলির পরিবর্তন।